**ŠALČININKŲ R. DIEVENIŠKIŲ ,,RYTO“ GIMNAZIJA**

**LOLITOS MIKALAUSKIENĖS**

**METŲ VEIKLOS ATASKAITA**

2025-01-17 Nr. \_\_\_\_\_\_\_\_

Dieveniškės

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)**1 strateginis prioritetas: ugdymo kokybės tobulinimas**Įgyvendinant strateginį prioritetą skatinamas bendradarbiavimas ir lyderystė siekiant tikslingo, lankstaus ugdymo(si) bei pažangos skirtingų poreikių mokiniams. Ugdymo turinio planai atitinka mokinių pajėgumą, turimus išteklius ir mokytojų patirtį, skatina kiekvieną mokinį kelti sau ugdymosi tikslus, įsivertinti pažangą ir daryti įtaką siekiant geresnių rezultatų, užtikrina Bendrųjų programų įgyvendinimą. Ugdymo turinys aktualizuotas, susietas su mokinių patirtimi, gebėjimais, gyvenimo praktika. Planuose numatyta, kaip išmokyti mokinius žinias interpretuoti, kaip spręsti iškilusias problemas, mokytis tyrinėjant, eksperimentuojant, atrandant ir išrandant, kuriant. Pradinių, 5 ir 6 klasių mokiniai formuoja STEAM inovacijų kultūrą, gamtos mokslų pamokose 30 proc. skiriama eksperimentams ir tyrimams, 5 proc. socialinių mokslų dalykui skirtų pamokų laiko per mokslo metus skiriama mokinių projektinio darbo gebėjimams ugdyti, kiekvieno mokytojo ilgalaikiuose planuose numatytos ne mažiau kaip trys integruotos pamokos. Metodinėse grupėse analizuojama pamokos vadyba ir ieškoma efektyviausių metodų, kuriais mokiniai skatinami aktyviai mokytis, atsižvelgiant į individualius mokinių ugdymosi poreikius ir galimybes. Socialinė, psichologinė, pedagoginė pagalba sutelkta skatinti mokinius aktyviai mokytis. Metų pažangumo rodiklis 100 proc. 85 proc. mokinių aišku, koks turi būti veiklos rezultatas ir pageidaujamas užduoties atlikimo lygis. Mokiniai mokosi veiklos pamokoje įsivertinimo. Kryptingai ir sistemingai stebimas išmokimas pamokoje. Mokytojai mokosi veiksmingų, informacijos mokytojui teikiančių išmokimo stebėjimo, patikrinimo būdų. Išmokimo vertinimas aiškus mokiniams. Vertinant remiamasi konkrečiais vertinimo kriterijais. Pamokose individualizuojamos ir diferencijuojamos mokymosi veiklos pagal mokinių gebėjimus, mokymosi pasiekimus, vyraujantį mokymosi stilių. Atlikus apklausą ,, Mokymo ir mokymosi diferencijavimas“ nustatyta, kad 83 proc. mokytojų numato skirtingų lygių veiklas bei užduotis. Mokslo metų pabaigoje kiekvienas mokytojas įgyvendina vieną integruotą dalykų projektą. Vykdoma mokinių pasiekimų stebėsena: diagnostiniai, NMPP testai, BE, PUPP rezultatų analizė, pagalbos priemonių numatymas. 2024 m. NMPP dalyvavo 4 ir 8 klasių mokiniai. 4 klasės 72 proc. mokinių pasiekė matematikos pagrindinį lygį ir 28 proc.- patenkinamą lygį. Skaitymo 75 proc. mokinių pasiekė pagrindinį ir 25 proc. – patenkinamą lygį. 8 klasės 58 proc. mokinių pasiekė matematikos pagrindinį lygį, 33 proc. – patenkinamą lygį ir 8 proc.(1 mokinys) nepasiekė patenkinamojo lygio. Jam skirtos papildomos konsultacijos. Lietuvių kalbos 17 proc. mokinių pasiekė aukštesnįjį lygį, 50 proc. – pagrindinį lygį ir 33 proc.- patenkinamą lygį. PUPP matematikos 100 proc. mokinių pasiekė pagrindinį lygį, lietuvių kalbos 50 proc. aukštesnįjį ir 50 proc. pagrindinį lygį. Atliekamas ir analizuojamas pažangos stebėsenos efektyvumas. Numatomos tobulinimo kryptys. Mažėja be pateisinamos priežasties praleistų pamokų skaičius(2022 m – 3168 pamokos; 2023 m – 1467 pamokos, 2024 m – 735 pamokos) Tenkinant mokinių poreikius susitarta su Vilniaus agroekologijos mokymo centru dėl galimybės bendradarbiauti vykdant bendrojo ugdymo mokyklų mokinių mokymą pagal pirminio profesinio mokymo programos modulius. IG ir IIG klasių mokiniai mokosi Dieveniškių Simono Karczmaro amatų kieme virėjo ir transporto priemonių remontininko modulinių profesinio mokymo programų.Teikiant kokybišką ir savalaikę pagalbą vaikams ir mokiniams buvo stebima ir analizuojama kiekvieno mokinio asmenybės ūgtis. Panaudotos ugdymo plano galimybės skirtingų poreikių ir gebėjimų mokinių ugdymui: organizuojamos dalykų konsultacijos, pasiūlyti moduliai, pasirenkamieji dalykai. Patobulinta ikimokyklinio ugdymo mokytojo, klasės vadovo veiklos planavimo forma. Kasmet gimnazijoje susitariama dėl prioritetinių veiklos krypčių ugdant mokinių kompetencijas. Nuosekliai vykdomos numatytos priemonės. Ne rečiau kaip 1 kartą per pusmetį visi auklėtojai vykdo ugdomąją veiklą kitose edukacinėse aplinkose. Kartą per metus analizuojami veiklos pokyčiai, jų įtaka mokinių vertybinių nuostatų formavimui, kompetencijų ugdymui, klasės mikroklimato gerinimui. Stebimi ir analizuojami mokinių gebėjimai, analizuojamos jų nuolatinės nesėkmės, mokymosi motyvacijos ir elgesio sutrikimai. Sudaromos sąlygos mokiniui palyginti esamus pasiekimus su jo lūkesčiais. Mokinių pažangos stebėjimas vykdomas pagal gimnazijos pasirengtą tvarkos aprašą. Sudarytos galimybės mokiniams mokytis pagal individualius ugdymo(si) planus. Mokiniai numato pagrįstus savo mokymosi tikslus, įsivertina jų įgyvendinimą ir fiksuoja asmeninę pažangą. Nuolat ir sistemingai kaupiami mokinių pasiekimų įrodymai.Ieškoma geriausių būdų plėtoti administracijos, mokytojų, pagalbos mokiniui specialisto kryptingą kompetencijų tobulinimą ir gerosios patirties sklaidą.Kiekvienas mokytojas, įsivertinęs savo veiklą ir suderinęs savo poreikius su gimnazijos prioritetais, nusimato profesinio tobulinimo(si) sritį. Visi mokytojai siekia tapti praktikų bendruomenės nariais, todėl susipažino su kolegialaus grįžtamojo ryšio kultūros kūrimo principais. Mokytojai, kartą per mokslo metus, veda atviras pamokas, renginius arba parengia jiems priimtina tema seminaro programą, ją pristato teminio seminaro ar konferencijos metu rajono, gimnazijos pedagogams, pasidalina įgyta patirtimi.  Mokytojai, siekdami mokinių asmeninės pažangos augimo, tobulina dalykines ir bendrąsias kompetencijas. 2024 m. išklausyta 1510 val. Vienam mokytojui vidutiniškai teko 84 valandos. Mokytojai įgijo dalykinių, ugdymo(si) turinio įgyvendinimo ir tobulinimo, pasiekimų ir pažangos vertinimo kompetencijų. Skatinama tobulinti nuotolinio mokymosi įgūdžius: 100 proc. mokytojų prisijungę prie nuotolinio mokymosi sistemos Google Classroom. 2024 m. įgyvendinti projektai: tiriamasis meno projektas „Jausmų pasaulis“, medijų raštingumo projektai „Dideli maži ekranai“, „Kino ambasadoriai“, fizinio aktyvumo didinimo projektas ,,Lietuvos mažųjų žaidynės 2024“, vasaros poilsio ,,Mano spalvota vasara“, sveikatos projektas „Gyvenk ir judėk sveikai“, lyderystės ugdymo per sportą projektas ,,Svajonių komanda“. Rūpinantis vaikų gerove įgyvendinami projektai: ,,Pienas vaikams“, „Vaisių vartojimo skatinimas vaikų ugdymo įstaigose“, europinė edukacinė programa „FoodEducators”, klounados mokymai I-IIG klasių mokiniams. Gimnazija partnerio teisėmis dalyvauja projekte „Galimybių mokykla“.Stiprinant mokytojų, tėvų, klasių vadovų, socialinio pedagogo bendradarbiavimą nuolat pildomas gimnazijos svetainėje sukurtas skyrius „Pagalba“, kuriame socialinė pedagogė rengia ir pateikia aktualią informaciją mokiniams ir tėvams. Dalis tėvų noriai dalyvauja gimnazijos organizuojamoje veikloje. Ikimokyklinio ugdymo mokytojai, klasių vadovai sistemingai organizuoja veiklas, skatinančias tinkamus ugdytinių tarpusavio santykius. Savivaldos institucijos įtrauktos į gimnazijos planavimo procedūras, teikia pasiūlymus, inicijuoja pokyčius. Vyksta sėkmingas bendradarbiavimas mokytojų metodinės veiklos, mokytojų konsultavimo, vadybinės patirties sklaidos, mokinių bendrų renginių, projektų rengimo temomis. Skatinamas tėvų dalyvavimas programų rengime bei jų vykdyme. Socialinė pedagogė individualiai konsultuoja mokinių tėvus sveikatos ir žalingų įpročių, nusikalstamumo prevencijos temomis. **2 strateginis prioritetas: teigiamo emocinio klimato, saugios ir modernios aplinkos kūrimas.**Tobulinant esamas ir kuriant naujas edukacines ir kūrybiškas aplinkas gimnazijoje, pamokose, kartą per pusmetį mokytojai vykdo ugdomąją veiklą kitose edukacinėse aplinkose: bibliotekoje, skaitykloje, gamtoje, muziejuose, edukacinėse išvykose, kt.. Vykdomas mokinių profesinis švietimas. 2024 profesinio orientavimo paslaugas gavo 65 mokiniai. Vyko 43 grupiniai užsiėmimai, individualias konsultacijas gavo - 17 mokinių. Nuolat vyksta mokinių karjeros pažinimo ir gebėjimų ugdymas. Organizuotos 4 išvykos į organizacijas susipažinti su profesijomis. Dalyvauta Nacionalinėje profesinio veiklinimo iniciatyvoje „Šok į tėvų klumpes“.Karjeros ugdymas integruojamas į technologijų, informacinių technologijų, tikybos, etikos pamokas, klasių valandėles. Ugdymas netradicinėse aplinkose numatomas ilgalaikiuose planuose. Tikslingai taikomos informacinės technologijos. Daugumoje pamokų mokymas vaizdus, vyrauja aiškus mokymo priemonių poveikis. Klasių ir bendros gimnazijos erdvės dekoruotos mokinių/vaikų darbais. Kiekvienas mokytojas ne mažiau kaip kartą per savaitę organizuoja pamokas saugioje elektroninėje aplinkoje: Eduka.Kuriant ir nuosekliai diegiant mokinių užimtumo, sveikatingumo ir socialinių emocinių įgūdžių ugdymo programas, vykdant prevencinę veiklą, užtikrinančią mokinių saugumą 2024 m. pradinėse klasėse vykdoma ,,Įveikime kartu“ programa, ,,Gyvenimo įgūdžių programa”, Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis. Kartą per mėnesį vedamos teminės klasės valandėlės sveikos gyvensenos, patyčių prevencijos, alkoholio, tabako ir kitų psichiką veikiančių medžiagų vartojimo prevencijos temomis. Bendradarbiaujant su Šalčininkų visuomenės sveikatos biuru mokiniams vestoslytiškumo ugdymo, sveikos gyvensenos, higienos įgūdžių paskaitos. Gimnazijos viduje ir lauke įrengtos kameros, kurios padeda užtikrinti saugumą. Atlikti tyrimai ir pateiktos rekomendacijos dėl ikimokyklinukų, pirmokų, naujai atvykusių mokinių adaptacijos, tirtas socialinis - emocinis mikroklimatas, mokymo ir mokymosi diferencijavimas, saugumas ir savijauta. Mokiniai jaučiasi saugiai, sukurtas tinkamas mikroklimatas darbui. Organizuotos 5 kultūrinės – pažintinės dienos, skirtos kultūros, sporto ir sveikatingumo renginiams. Šiose veiklose dalyvauja visa bendruomenė. ,,Kultūros paso “ programoje per metus dalyvauja 100 proc. mokinių. Veiklos skatina mokinių pažinimo, kūrybiškumo, komunikavimo, pilietiškumo bei kultūrinių kompetencijų ugdymą.Turtinant ugdymą ir jo aplinkas moderniomis ir gimnazijos poreikius tenkinančiomis priemonėmis atsižvelgiama į gimnazijos kabinetų turtinimo planus. Įsigytas vienas interaktyvus ekranas, pagal mokytojų poreikį įsigytas skaitmeninis turinys, nauji vadovėliai. Siekiant užtikrinti tinkamą darbą su planšetėmis, telefonais, nešiojamais kompiuteriais padidinta interneto ir Wi-Fi ryšio sparta.Gimnazijoje puoselėjamos senos ir kuriamos naujos tradicijos. Organizuojami įvairūs renginiai, pilietinės akcijos, kultūrinės - pažintinės dienos, skirtos paminėti iškilias istorines datas. Kultūrinių - pažintinių dienų veiklose, akcijose, pilietinės iniciatyvose dalyvauja 100% mokinių ir mokytojų. Gimnazijos bendruomenės nariai dalyvauja vietos bendruomenės, seniūnijos veiklose, projektuose. Vykdoma neformaliojo švietimo veikla. Gimnazijoje veikia 10 sporto, meninės raiškos ir kitokio pobūdžio būrelių įvairaus amžiaus mokiniams. Veiklose dalyvauja 85 proc. visų ugdytinių. Aktyvinama socialinė partnerystė, plečiama galimybė lanksčiau ir konstruktyviau bendrauti ir bendradarbiauti už įstaigos ribų, organizuojant įvairius renginius, akcijas. Organizuojama Vasario 16-osios šventės Dieveniškių seniūnijos gyventojams, Kalėdiniai pasirodymai Poškonių bendruomenei, dalyvaujama Valstybės sienos apsaugos tarnybos prie Lietuvos Respublikos vidaus reikalų ministerijos Varėnos pasienio rinktinės organizuotame pėsčiųjų žygyje ir minėjimuose G. Žaguniui atminti, su Dieveniškių istoriniu regioniniu parku tvarkoma seniūnijos teritorija. Gimnazija ,,Šalčios aleliumų“ šventės dalyvė, 2024 m. ,,Duokim garo“ laidos apie Šalčininkų kraštą bei Baltijos aplinkos forumo organizuoto festivalio ,,Natura fest“ dalyvė. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Parengti gimnazijos 2025-2027 m. strategiją | Gimnazijos bendruomenė įtraukta į 2025-2027 m. strateginio plano projekto rengimą. Laiku pateikta strategijos analizė ir planas. | Organizuoti gimnazijos bendruomenės mokymai dėl strateginio plano kūrimo. Sudaryta darbo grupė strateginio plano projektui parengti. Iki 2024 m. gruodžio 1 d. strateginis plano projektas suderintas su gimnazijos taryba. Gimnazijos strateginis planas dera su šalies ir savivaldybės švietimo prioritetais, rengiant atsižvelgta į šiuolaikines vadybos tendencijas. Planui pritaria Šalčininkų rajono savivaldybės meras.Strateginis planas patvirtintas gimnazijos direktoriaus ir paskelbtas gimnazijos interneto svetainėje.  | Organizuoti gimnazijos bendruomenės mokymai dėl strateginio plano kūrimo. Mokytojų tarybos posėdžio 2024-06-14 d.protokolas Nr.V3-04.2024-06-14 d. įsakymu Nr.V1-114 sudaryta darbo grupė strateginio plano projektui parengti. Į Darbo grupės sudėtį įtraukti gimnazijos bendruomenės atstovai: mokiniai, mokytojai, mokinių tėvai, aptarnaujantis personalas, socialiniai partneriai. Darbo grupei vadovavo direktorius. Atlikta gimnazijos aplinkos analizė: vidinė aplinkos analizė, išorinė aplinkos analizė, SSGG. Peržiūrėta ir pakoreguota gimnazijos vizija, misija, vertybės. Parengtas strateginio plano projektas 2024-12-01 d. paskelbtas viešai svarstyti <http://www.ryto.salcininkai.lm.lt>Strateginio plano projektas suderintas su Gimnazijos taryba. Gimnazijos strateginiam planui 2025-01-10 d. potvarkiu Nr. MPV – (2.1E)-36 pritarė Šalčininkų rajono savivaldybės meras. 2025-01-13 d. įsakymu Nr.V1- 07 patvirtintas gimnazijos direktoriaus ir paskelbtas interneto svetainėje.Strateginio plano tikslai ir uždaviniai dera su šalies ir savivaldybės švietimo prioritetais, tenkina gimnazijos bendruomenės poreikius. |
| 1.2. Atnaujinti Šalčininkų r. Dieveniškių „Ryto“ gimnazijos nuostatus. | Šalčininkų r. Dieveniškių „Ryto“ gimnazijos nuostatai atitinka Lietuvos Respublikos švietimo, mokslo ir sporto ministro nuostatams keliamiems reikalavimams. | Remiantis LR ŠMSM  nustatytais Nuostatų, įstatų ar statutų įforminimo reikalavimais parengtas gimnazijos nuostatų projektas. Projektas suderintas su Švietimo ir sporto skyriumi. Nuostatai patvirtinti Šalčininkų rajono savivaldybės taryboje iki 2024 m. gegužės mėn.Gimnazijos nuostatai registruoti Registrų centre.Nuostatai paviešinti gimnazijos interneto svetainėje.  | Remiantis LR ŠMSM  nustatytais Nuostatų, įstatų ar statutų įforminimo reikalavimais parengtas gimnazijos nuostatų projektas, kuris suderintas su Švietimo ir sporto skyriumi.Nuostatai patvirtinti Šalčininkų rajono savivaldybės taryboje 2024-06-27 d. sprendimu Nr. T-(1.3 E)-327. Gimnazijos nuostatai 2024-08-19 d. registruoti Registrų centre.Nuostatai paviešinti gimnazijos interneto svetainėje:<http://www.ryto.salcininkai.lm.lt> |
| 1.3. Užtikrinti sklandų vidurinio ugdymo programos įgyvendinimą. | Sklandžiai bendradarbiauti su Baltosios Vokės ,,Šilo“ ir Dieveniškių A. Mickevičiaus gimnazijomis įgyvendinant vidurinio ugdymo programą. | Bendro ugdymo plano sudarymas ir įgyvendinimas, suderintas pamokų tvarkaraštis, maitinimas, pavėžėjimas, pagalbos teikimas. Tenkinami mokinių poreikiai. | Įgyvendinant vidurinio ugdymo programą tęsiama 2023-09-01d. sudaryta bendradarbiavimo sutartis su Baltosios Vokės ,,Šilo“ gimnazija ir Dieveniškių A. Mickevičiaus gimnazija. Direktorės 2024-09-02 d. įsakymu Nr. V1-132 paskirtas asmuo atsakingas už vidurinio ugdymo programos įgyvendinimą: ugdymo organizavimą ir vykdymą. Suderintas maitinimas, pavėžėjimas, pagalbos teikimas. (2024-11-08 d. VGK svarstytos mokymosi problemos) Nusiskundimų nebuvo, mokinių ir tėvų poreikiai tenkinami. |
| 1.4. Užtikrinti tęstinį bendrojo ugdymo mokyklos mokinių technologijų dalyko mokymą pagal pirminio profesinio mokymo programos modulį. | Sudaryti tęstinę sutartį su Vilniaus agroekologijos mokymo centru dėl Virėjo modulinės profesinio mokymo programos įgyvendinimo. | Sėkmingas sutarties įgyvendinimas Vilniaus agroekologijos mokymo centro filiale ,,Dieveniškių Simono Karczmaro amatų kiemas“. Tėvų ir mokinių nuomonių tyrimas. Mokosi I ir II g klasių mokiniai. | 2024 m. spalio 21 d. sudariau tęstinę sutartį su Vilniaus agroekologijos mokymo centru (susitarimas Nr. 2 prie 2023 m. lapkričio 28 d. bendradarbiavimo sutarties Nr. D3-59) dėl Virėjo modulinės profesinio mokymo ir Transporto priemonių remontininko modulinės profesinio mokymo programos įgyvendinimo. Modulio programos mokosi I g klasės 12 mokinių ir II g klasės 9 mokiniai.Mokinių ir jų tėvų apklausa parodė, kad sudarytos tinkamos sąlygos ir mokiniai bei tėvai yra patenkinti technologijų dalyko mokymu.  |
| 8.5.Koordinuoti atnaujintų bendrųjų programų įgyvendinimą gimnazijoje *(tęstinė užduotis).* | Užtikrintas atnaujinto ugdymo turinio veiksmų ir priemonių plano įgyvendinimas visose klasėse. | Atnaujintos dalykų bendrosios programos sklandžiai įgyvendinamos visose klasėse.Vyksta kolegialus mokytojų bendradarbiavimas, dalijimasis patirtimi, vedamos atviros pamokos, BP įgyvendinimo tema aptariama metodinėse grupėse.Vykdomi susitarimai dėl atnaujinto ugdymo turinio įgyvendinimo.Pritaikomos ugdymo aplinkos, užtikrinamos reikalingos ugdymo priemonės. | Nuo 2024-09-01 visose klasėse dirbama pagal atnaujintas bendrąsias programas. Iki rugsėjo 10 d. metodinėse grupėse aptarti teminiai planai. Visi planai sudaryti pagal atnaujintas bendrąsias programas. Gruodžio mėnesį patikrintas teminių planų įgyvendinimas, individualiai su kiekvienu mokytoju aptartos problemos. Vyksta kolegialus mokytojų bendradarbiavimas, dalijimasis patirtimi bendrųjų programų įgyvendinimo tema. Aptariama metodinėse grupėse.Metodinėje taryboje aptartas ,,Atnaujinto ugdymo turinio įgyvendinimo veiksmų ir priemonių plano“ įgyvendinimas.Pradinio ir pagrindinio ugdymo koncentrų mokiniams nupirkta 384 vienetai 57 pavadinimų vadovėlių. Įsigyta 127 vienetai 60 pavadinimų grožinės literatūros. Visi mokiniai ir mokytojai naudojasi Eduka skaitmenine mokymosi aplinka (gimnazijos mokiniams ir mokytojams nupirktos Eduka licencijos).Pradinių klasių ir informatikos mokytojai moko informatikos naudojantis Vedlių mokomąja programa.Mokiniai ir mokytojai naudojasi el. mokymosi turinio valdymo priemone Google Classroom. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
|  |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Atnaujintas gimnazijos darbuotojų darbo apmokėjimo sistemos aprašas | Darbuotojams aiški tvarka, jaučiasi saugiai. Direktoriaus įsakymai: 2024-08-23 Nr.V1-142; 2024-12-31 Nr.V1-203. |
| 3.2. Užtikrintas darbas viešųjų pirkimų platformoje EcoCost.  | Viešieji pirkimai registruojami ir organizuojami viešųjų pirkimų platformoje EcoCost. Viešieji pirkimai vykdomi remiantis Šalčininkų rajono savivaldybės administracijos direktoriaus patvirtintomis Centralizuotų ir decentralizuotų viešųjų pirkimų vykdymo tvarkos taisyklėmis. |
| 3.3. Parengtas projektas Tautos fondui | Įsigyta programinės grožinės literatūros už 914,49 eurų ir užtikrintas kokybiškas ugdymas. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
|  |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – silpnai;2 – pakankamai;3 – efektyviai;4 – puikiai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo bent pusę vertinimo rodiklių | Viršijantis lūkesčius ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Atitinkantis lūkesčius ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Iš dalies atitinkantis lūkesčius ☐ |
| 6.4. Pusė ar daugiau užduočių neįvykdyta pagal sutartus vertinimo rodiklius | Neatitinkantis lūkesčių ☐ |

**7. Kompetencijos, kurias norėtų tobulinti**

|  |
| --- |
|  |

**V SKYRIUS**

**KITŲ METŲ VEIKLOS LŪKESČIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1.. |  |  |
| 8.2.  |  |  |
| 8.3.  |  |  |
|  |  |  |
|  |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Žmogiškieji ištekliai (nedarbingumas ir kt.).  |
| 9.2. Lėšų trūkumas. |
| 9.3. Teisės aktų kaita. |
| 9.4. Ekstremali situacija (karantinas). |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

.........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

...............................................................................................................................................................

 (mokykloje – mokyklos tarybos (parašas) (vardas ir pavardė) (data)

įgaliotas asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(į pareigas priimantis asmuo) (parašas) (vardas ir pavardė) (data)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)